Dansul dragonilor
George R. R. Martin, împreună cu Elio M. García, Jr. și Linda Antonsson lucrează la un volum escortă al seriei, a cărui dată de lansare nu a fost încă anunțată. García și Antonsson conduc cea mai mare comunitate "Cântec de gheață și foc" de pe web și au contribuit la scrierea primului RPG. Volumul escortă a primit titlul "The World of Ice and Fire" la conferința Worldcon din 2006, în timpul unui dialog purtat între scriitori. Ei au confirmat că volumul va începe cu o prezentare a istoriei, conținând informații despre personaje, multe însemne heraldice și cel puțin arborele genealogic al familiei Targaryen, dacă nu chiar mai mult. Cartea va conține o sumedenie de ilustrații și va fi publicată după lansarea volumului "Dansul dragonilor". Artistul Ted Nasmith, cunoscut în special pentru ilustrațiile realizate în operele lui J. R. R. Tolkien, a fost rugat să realizeze câteva panorame și castele pentru carte. În corespondența sa cu editorii, Nasmith a fost informat că termenul limită de lansare este primăvara lui 2008, dar data a cunoscut amânări succesive.Pe 28 octombrie 2014 in America de Nord si Australia este publicata cartea The World of Ice and Fire care contine nenumarate informatii cu privire la Westeros si Essos.